Rīkojuma projekts 22-TA-2028
Izdrukāts 29.07.2026. 23.10 - 2.0.VK Redakcija
Rīkojuma projekts 22-TA-2028
Izdrukāts 29.07.2026. 23.10 - 2.0.VK Redakcija
Ministru kabineta rīkojums Nr. 573
Ludzā 2022. gada 30. augustā (prot. Nr. 41 28. §)
Par apropriācijas palielināšanu
· 1. Atbilstoši likuma "Par valsts budžetu 2022. gadam" 40. panta otrajai, trešajai un piektajai daļai atbalstīt apropriācijas palielināšanu 139 925 euro apmērā Veselības ministrijai resursiem no dotācijas no vispārējiem ieņēmumiem un izdevumiem, tai skaitā:  
· 1.1. budžeta apakšprogrammā 06.02.00 "Medicīnas vēstures muzejs" 120 052 euro apmērā, lai Paula Stradiņa Medicīnas vēstures muzejs veiktu garderobes telpu un sanitārā mezgla rekonstrukciju, nodrošinātu tualešu pieejamību apmeklētājiem ar īpašām vajadzībām un iekārtotu telpu zīdaiņu pārtīšanai;
· 1.2. budžeta apakšprogrammā 39.06.00 "Tiesu medicīniskā ekspertīze" 19 873 euro apmērā, lai Valsts tiesu medicīnas ekspertīzes centrs nodrošinātu jumta seguma nomaiņu valsts nekustamajā īpašumā Daugavas ielā 54A, Pļaviņās, Aizkraukles novadā.
· 2. Veselības ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu par valsts budžeta apropriācijas palielināšanu atbilstoši šā rīkojuma 1. punktam.
· 3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par šā rīkojuma 1. punktā minēto apropriācijas palielināšanu un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, palielināt apropriāciju.

